open-index/open-wikipedia-markdown huggingface dataset:
Fox Crime

**Fox Crime** merupakan rangkaian televisyen khusus yang berhubungan dengan jenayah. Didirikan oleh Fox Broadcasting Company di:
{| class="wikitable"
|-
! Negara
! Tarikh
! Nota
|-
| Jepun
| 9 Februari 1998
|-
| Itali
| 31 Oktober 2005
|-
| Bulgaria
| 13 Oktober 2006
|-
| Hong Kong
| 3 Mei 2006
|-
| Portugal
| 28 September 2007
|
|-
| United Kingdom
| 3 January    2011
|
|-
| Greece
| Mulai Penyiaran tahun 2011
|
|-
| Turkey
| 30 Juli  2011
|
|-

## Program
* 100 Centre Street
* The Agency
* Alias
* Body of Evidence 
* Born to Kill
* Brotherhood
* Columbo
* Crime Stories
* Criminal Minds
*  
*  
*  
* Dexter
* Day Break
* Haunting Evidence 
* House of Clues
* I, Detective 
* Keen Eddie
* The Kill Point
* Kojak
* Largo
* Las Vegas
* Law & Order
* Law & Order: Criminal Intent
* Law & Order: Special Victims Unit 
* Masterminds
* Moonlighting
* Murder, She Wrote 
* NCIS
* NYPD Blue 
* Parco P.I.
* The Practice
* ReGenesis
* The Kill Point 
* The Sopranos
* Texas S.W.A.T.
* Trace Evidence: The Case Files of Dr. Henry Lee
* Underbelly

## Nota

## Pautan luar
* FOX Crime official Italian website
* FOX Crime official Portuguese website
* FOX Crime official Bulgarian website
* FOX Crime official Asia website 
* FOX Crime official Japan website  
* FOX Crime official Turkish website 
* FOX Crime official Russian website
The Sangam Boys

Kugiran **The Sangam Boys** adalah salah satu pancaragam muzik dari Singapura di zaman Pop Yeh Yeh sekitar tahun 1960an dahulu. Ia ditubuhkan oleh penyanyi Allahyarham **Halim Yatim** dan pemimpin pertamanya ialah **A. Aziz Abdullah**. Nama kugiran ini diilhamkan dari tajuk sebuah filem Hindi iaitu ***Sangam***, yang pernah memecah panggung di Malaysia dan Singapura sekitar tahun 1964.

**1967 - 1969**

Rakaman pertama oleh **The Sangam Boys** ialah bersama Halim Yatim di bawah label **Olympic Record** sekitar tahun 1967. Lagu nyanyian **Halim Yatim** iaitu ***Janda-Ku*** dan ***Jaoh Pandangan*** telah melonjakkan kolaborasi ini di kalangan sidang penggemar lagu-lagu Pop Yeh Yeh menerusi media elektronik dan media cetak. Akibat populariti yang meningkat naik, **Halim Yatim** dan **The Sangam Boys** telah menjadi artis jemputan untuk filem ***Pop Muda*** (1968) terbitan studio **Cathay Keris** di Singapura. Kugiran ini turut merakam EP iklan untuk **Tonik Chop Gajah** edaran oleh pengeluarnya, **A.S. Mohamed Kassim & Co.**

Penyanyi-penyanyi seterusnya yang pernah diiringi oleh **The Sangam Boys** di bawah label Olympic ialah **S. Roha, R. Selamat** dan **S. Hashim Abdullah**, pemimpin kedua kugiran ini. Bermula dengan **S. Roha**, kugiran ini menukar corak persembahannya daripada irama Pop Yeh Yeh kepada irama Hindustan di mana **S. Roha** mula menyanyikan lagu-lagu saduran Hindi dengan senikata Bahasa Melayu. Kali terakhir mereka merakam bersama ialah pada tahun 1969.

**1970 - 1972**

Mulai tahun 1970, **The Sangam Boys** mula dilamar oleh syarikat rakaman **Ngee Fat/Playboy** untuk menjadi kugiran pengiring untuk rakaman lagu-lagu saduran Hindi nyanyian **Hussein Marican** (Allahyarham), **Sharifah Noor** (Allahyarhamha), **Kamariah Ahmad** dan **Yusof Senawi**. Rakaman terakhir kugiran ini ialah pada tahun 1972 bersama **Hussein Marican** di bawah label **MMI/Royal**.

**Kebangkitan semula**

Setelah sekian lama menyepi di persada muzik Melayu. akhirnya kugiran **The Sangam Boys** dihidupkan semula oleh ahli-ahli baru. Namun begitu, genre muzik kugiran ini telah dipelbagaikan dengan rentak yang lebih kontemporari. Bermula dengan persembahan di Perkampungan Melayu Geylang Serai pada 2012, kugiran ini mengembangkan lagi penampilan mereka di pelbagai majlis keramaian masyarakat Melayu di sekitar Singapura hingga sekarang.

## Senarai album oleh The Sangam Boys

* Di bawah Olympic Record
* Di bawah Ngee Fat/Playboy
* Di bawah MMI/Royal
The Starlites

Kumpulan **The Starlites ** merupakan sebuah kugiran yang aktif pada era 1960-an. Ia pernah merakamkan lagu pada piring hitam dengan penyanyi utamanya *Noorasiah*.

Pada ketika itu, pengaruh kumpulan *[[The Beatles]]* dari England telah mewujudkan irama pop yeh-yeh dari 1965 hingga 1971. Istilah *pop yeh-yeh* telah diambil dari judul lagu popular *[[The Beatles]]*, (*She Loves You - Yeh, Yeh, Yeh*).

## Pautan luar
*
U

**U** ialah huruf Rumi moden yang ke-21, bernama **yu** (). 

## Sejarah
Ketika akhir Zaman Pertengahan, timbulnya dua bentuk huruf *[[v]]* atau *u*, kedua-duanya sama dipakai bagi bunyi *u* dan *v*. Bentuk *v* berbucu ditulis di awal kata, manakala bentuk *u* bundar dipakai di tengah atau akhir kata tanpa mengira yang mana bunyinya. Oleh itu, perkataan-perkataan seperti *valour* dan *excuse* sama seperti ejaan zaman sekarang, tetapi perkataan *have* dan *upon* pula ditulis *haue* dan *vpon*. Akhirnya pada 1700-an, agar bunyi konsonan dan vokal diasingkan, bentuk *v* menandakan konsonan sementara bentuk *u* pula vokal, maka lahirnya huruf *u* moden. Pada ketika inilah wujudnya huruf besar U; sebelum ini selalu dipakai huruf besar *V*. Mula-mulanya, semenjak huruf *u* dan *v* dijadikan huruf berasingan, *v* mendahului *u* dalam susunan abjad, kini pula sebaliknya.

Huruf *u* dimasukkan dalam abjad Rumi oleh Petrus Ramus pada abad ke-16.

## Kod-kod pengkomputeran

## Rujukan

## Lihat juga

*V
*W
*Ŭ
*
*Ů
*µ
*У, у - U (Cyril)
*Υ, υ - Upsilon (Yunani)
The Siglap Five

Kumpulan **The Siglap Five ** merupakan sebuah kugiran muzik *Pop Yeh Yeh* yang aktif pada era *1960an* dahulu. Ditubuhkan pada tahun *1963,* ahli-ahlinya terdiri *Karim, Mohd. Ali (Nick), Hamidon, Khamsin dan Jaafar.* Nama *Siglap* diambil sempena tempat asal kugiran ini yang terletak di daerah *Siglap, timur Singapura*.

Kugiran *The Siglap Five* memulakan rakaman suara mereka sendiri di bawah syarikat rakaman *Philips Singapura* pada tahun *1966*, sebelum kemunculan penyanyi *Jeffridin* yang mula merakam bersama kugiran tersebut di tahun yang sama untuk EP mereka bersama, yang mengandungi lagu-lagu hits iaitu *Kenangan-Ku, Seruling Anak Gembala, Seruling Bambu* dan *Berjanji.* Bersama *[[Jeffridin]]*, kugiran *The Siglap Five* merakamkan *empat lagi EP* bersama beliau sehingga tahun *1967*. Oleh sebab melonjaknya kemasyhuran mereka ketika itu, *Jeffridin* dan *The Siglap Five* menjadi antara artis undangan untuk filem *Aksi Kuching (1966)* keluaran *Shaw Brothers' Malay Film Productions*, di mana mereka mempersembahkan lagu *Jangan Merayu*. Namun begitu, atas sebab perjanjian kontrak, lagu ini dirakam semula oleh *Ahmad Daud dan John Lee Quintet* di bawah label *EMI Singapura* pada tahun yang sama.  

Selain *Jeffridin*, kugiran *The Siglap Five* turut menyediakan muzik pengiring di *Philips Singapura* untuk rakaman *lagu-lagu Melayu* oleh *P. Rosnah* sebanyak *dua EP*. Mereka juga mengiringi *penyanyi bukan Melayu* seperti *Evel Lyn* dari *Singapura* dan *Edison Eddie* dari *Sabah* untuk rakaman *lagu bahasa Inggeris* masing-masing. 

Pada tahun *1968*, kugiran *The Siglap Five* menghentikan buat seketika kegiatan seni mereka kerana ahli-ahlinya menjalani *Perkhidmatan Negara (National Service)* yang diwajibkan oleh *Kerajaan Singapura*. Pada *1969* pula, *The Siglap Five* mengiringi penyanyi *Hussein Ismail* untuk rakaman EP beliau bersama *EMI Singapura*. Hussein dan kugiran ini juga sempat merakam sebuah lagi EP di bawah label *Echo Records.*

Setelah hampir *30 tahun menyepi,* *The Siglap Five* bergabung semula dengan *Jeffridin* untuk rakaman lagu-lagu baru berkonsepkan *Pop Yeh Yeh* bertajuk *Tiada Bayangan Nyata* di bawah label *SRC* di *Kuala Lumpur.* Itulah juga rakaman terakhir kugiran ini berikutan persaraan dan kematian beberapa orang ahlinya.  

## Penyanyi-penyanyi Iringan The Siglap Five dan Jumlah Album Dirakamkan

* The Siglap Five sendiri - 1 EP di bawah label Philips.
* Jeffridin - 4 EP di bawah label Philips, 1 CD di bawah label SRC.
* P. Rosnah - 2 EP di bawah label Philips.
* Evel Lyn - 1 EP di bawah label Philips.
* Edison Eddie - 1 EP di bawah label Philips.
* Hussein Ismail - 1 EP di bawah label EMI, 1 ep di bawah label Echo.

## Rujukan


## Pautan luar
* 2018 © ARKIB NEGARA MALAYSIA
* Back to pop yeh yeh era at museum.
Mutiara Malaysia

**Majalah Mutiara Malaysia** merupakan sebuah majalah ringkasan bahasa Melayu yang diterbitkan oleh Mutiara Publications (Malaysia) Sdn. Bhd., Kuala Lumpur.

Ia mempunyai konsep pendidikan dan mempunyai kandungan bahan ilmiah. Ia telah berada dipasaran sejak 1998, tetapi tidak lagi diedarkan kini.
Intisari (majalah)

**Majalah Intisari** merupakan sebuah majalah ringkasan bahasa Melayu yang diterbitkan oleh CL Graphic Scan Sdn. Bhd., Kuala Lumpur. Majalah Intisari diterbitkan secara bulanan.

Ia mempunyai konsep hiburan dan mempunyai kandungan cerita-cerita seram. Kandungannya turut memuatkan kisah keagamaan, petua dan nasihat, kesihatan, sejarah dan pengetahuan am. Ia mempunyai moto *Pencetus Wawasan Pembangunan Insan.* Majalah Intisari mula diterbitkan pada 1998 dengan nombor penerbitan PP.5815, tetapi kini tiada lagi diedaran.

## Saiz
Majalah Intisari merupakan sebuah majalah padat berjilid dengan saiz 12.5 cm X 18.5 cm. Majalah Intisari keluaran Ogos 2000 mempunyai jumlah halaman setebal 131 muka surat.   

## Penerbit
Majalah Intisari diterbitkan oleh CL Graphic Scan Sdn. Bhd., Kuala Lumpur.
Wisma Putra

**Wisma Putra** merujuk kepada Kementerian Luar Negeri Malaysia. Ia juga merupakan nama bagi Kompleks Kementerian Luar Negeri yang terletak di pusat pentadbiran Malaysia, Putrajaya.

Nama Wisma Putra ini merupakan nama yang diberikan untuk bangunan Kementerian Luar Negeri yang asal yang dibina di Jalan Wisma Putra, Kuala Lumpur pada 1966. Nama "Putra" diberikan sebagai penghargaan kepada bapa kemerdekaan Malaysia, Tunku Abdul Rahman Putra Al-Haj, memandangkan kementerian didirikan di tapak kediaman rasmi Ketua Menteri Persekutuan Tanah Melayu itu. Seluruh kementerian berpindah ke Putrajaya pada 17 September 2001.

Apabila kementerian berpindah ke bangunan yang lebih besar di Putrajaya, nama Wisma Putra turut di bawa ke sana.
Bandar Baru Sungai Buloh

**Bandar Baru Sungai Buloh** merupakan sebuah kawasan perumahan baru yang menyamai keluasan sebuah bandar di Sungai Buloh,
Selangor,Malaysia. Sungai Buloh terletak di utara Kuala Lumpur iaitu dalam jarak 22km serta Shah Alam sejauh 29km melalui tol Sungai Buloh di lebuhraya Utara Selatan serta , berjirankan Bukit Rahman Putra dan Kampung Paya Jaras Dalam. Terletak dalam mukim Sungai Buloh dalam daerah Petaling dan ditadbir oleh pihak Majlis Bandaraya Shah Alam. Dua buah skolah iaitu Sekolah Menengah Kebangsaan Bandar Baru Sungai Buloh dan Sekolah Kebangsaan Bandar Baru Sungai Buloh. Ianya dibangunkan oleh pihak Emkay dan dibuka pada era 1980an. Ia turut terletak dalam DUN Paya Jaras dalam Parlimen P107 

## Lihat juga
* Kompleks Sungai Buloh
Magnum

**Magnum Corporation Berhad** () merupakan sebuah syarikat perniagaan di Malaysia yang dimiliki oleh Tan Sri Vincent Tan. Magnum diperbadankan pada Disember 1968 dan mendapat lesen perniagaan perjudian dari kerajaan Malaysia sejak awal 1980. Nilai saham Magnum pada Mei 2008 ialah RM3.42 seunit.

Selain perjudian, China Telecom Magnum turut terlibat dalam aktiviti hartanah, pelaburan luar negara, percetakan dan teknologi maklumat.

Antara pengarah perhubungan awam Magnum dan Digi.Com ialah Tan Sri Nallakaruppan Solaimalai, tokoh yang bersekutu dengan Anwar Ibrahim dan kini menjadi musuh politiknya.

## Rujukan

## Pautan luar
* Magnum Corporation
Sunway Putra Mall

**Pusat Beli-belah Sunway Putra**, (dahulu dikenali sebagai **The Mall** atau **Putra Place**) merupakan sebuah kompleks beli-belah di Kuala Lumpur, Malaysia. Kompleks ini terletak berhampiran Pusat Dagangan Dunia Putra.

Kompleks ini dibuka pada tahun 1945. Di atas pusat beli-belah ini terdapat Hotel Legend yang dibina pada 1993 dan disiapkan pada 1996. Pada 1996 gedung serbaneka Yaohan ditukar kepada Aktif Lifestyle dan pada 2004 kedai ini diambil alih oleh Parkson Grand. Di tingkat atas terdapat medan makan yang dikenali sebagai *Medan Hang Tuah*.

## Sejarah

Kompleks ini, yang dikenali sebagai "The Mall" pada masa itu, telah dibina oleh Metroplex Holdings Sdn. Bhd. (MHSB) dan dibuka pada 12 Jun 1987 oleh Perdana Menteri Mahathir Mohamad, yang secara peribadi mengebumikan kapsul masa yang akan digali selepas satu abad, dalam 2087. kapsul ini mengandungi mesej yang ditulis oleh Mahathir dan ditujukan kepada rakyat di masa hadapan.

Pada masa itu, The Mall adalah pusat membeli-belah terbesar di Malaysia dan dibina untuk menarik lebih banyak pembeli dari Singapura ke Kuala Lumpur. It was built at cost of RM289 million and it was launched by a light show. Kompleks tersebut pernah memiliki kedai Yaohan pertama di Malaysia yang beroperasi dari pembukaan gedung pada tahun 1987 hingga 1997 sebelum muflis di Jepun.

Pada Mac 2011, Putra Place, yang terdiri daripada The Mall, Legend Hotel (kini dikenali sebagai Sunway Putra Hotel) dan blok pejabat, diperolehi oleh Sunway REIT di bawah Kumpulan Sunway dengan harga RM513.94 juta dalam lelongan awam dan membelanjakan RM307 juta dalam kos pengubahsuaian. Pembaharuan bermula pada Mei 2013 dan dibuka semula sebagai "Sunway Putra Mall" pada 28 Mei 2015. Sunway Putra Mall menyusun semula sebagai pusat gaya hidup bandar dan menempatkan 300 kedai.

## Transit awam
Jambatan pejalan kaki yang menghubungkan stesen LRT PWTC, stesen Komuter Putra, Pusat Dagangan Dunia Putra, Seri Pacific Hotel, Terminal Bas Putra dan Sunway Putra Mall disediakan untuk membolehkan pengguna dan pejalan kaki bergerak dengan mudah.

## Galeri

Imej:YosriKompleksPutraPlace.jpg|Kompleks Putra Place - The Mall
Imej:YosriKompleksPutraPlace1.jpg|Kompleks Putra Place - The Mall
Imej:YosriKompleksPutraPlace2.jpg|Kompleks Putra Place - The Mall
Imej:YosriKompleksPutraPlace3.jpg|Kompleks Putra Place - The Mall
Imej:YosriKompleksPutraPlace4.jpg|Kompleks Putra Place - The Mall


## Peristiwa utama
*Naga tergantung terpanjang di Malaysia pada 22 Februari 1988 semasa Tahun Baru Cina tahun Naga.
*Kad ucapan tergebas di Malaysia sebelum hari kemerdekaan pada 31 Ogos 1988.

## Rujukan

## Pautan luar
* Senarai hotel berhampiran The Mall, Kuala Lumpur
Tong (isi padu)

**Tong** (bahasa Inggeris: *Barrel*) adalah nama untuk salah satu unit ukuran isi padu, selalunya di antara 100-200 liter.

## Tong minyak
Kebiasaannya satu tong minyak di Amerika Utara bersamaan dengan 42 gelen atau 159 liter digunakan sebagai unit ukuran isi padu bagi minyak mentah dan produk petroleum lain. Di tempat lain, minyak biasanya diukur dalam meter padu (m3) atau dalam tan (t). Syarikat antarabangsa yang tersenarai di bursa saham Amerika Syarikat cenderung menggunakan tong bagi isi padu pengeluaran minyak mereka untuk tujuan laporan antarabangsa sementara syarikat di Eropah menggunakan tan.

Pada awalnya, saiz kebiasaan untuk menyimpan minyak adalah 40 gelen (151.4 liter) iaitu saiz bagi tong wiski. Tetapi semenjak tahun 1866, piawai bagi setong minyak adalah 42 gelen.

Minyak sebenarnya tidak dihantar dalam bentuk tong semenjak kewujudan kapal minyak. Tetapi 42 gelen masih digunakan untuk unit ukuran, penetapan harga dan percukaian serta undang-undang pengawalan.
Masjid Yayasan Mohamed Noah

Masjid **Yayasan Mohamed Noah** merupakan sebuah masjid yang terletak di Sri Layang 69000 Bentong Pahang Darul Makmur.

**Masjid Yayasan Mohamed Noah** merupakan satu-satunya masjid di Genting Highlands, Pahang, Malaysia. Masjid ini dibuka pada 1981 bagi memudahkan pekerja dan pengunjung Muslim menunaikan solat ketika berada di kawasan percutian dan perjudian Genting Highlands.

## Alamat
: *Masjid Yayasan Mohamed Noah*, 
:Sri Layang
:69000 Bentong
:Pahang Darul Makmur
 
## Sejarah
 
## Pentadbiran
Masjid Yayasan Mohamed Noah memiliki nombor pendaftaran masjid No Daftar: MY-06-BTG-00521.
 
## Rujukan

 
## Pautan luar
* Portal maklumat asas masjid di seluruh Negeri Pahang kepada awam.
* Senarai Masjid Seluruh Malaysia
*  Direktori Masjid Malaysia Indeks Masjid > Pahang
Kereta kabel Gohtong Jaya Genting

**Kereta kabel Gohtong Jaya Genting** () atau dikenali dengan nama lama **Genting Skyway** ialah sebuah sistem perkhidmatan kereta kabel di Pahang, Malaysia yang menghubungkan Terminal Bas Gohtong Jaya Genting di Batang Kali, Selangor dengan pusat peranginan Genting, Pahang.

Perkhidmatan ini telah dirasmi oleh Perdana Menteri Malaysia Mahathir Mohamad pada 1997. Ia menjadi tarikan pelancong untuk datang ke sini untuk menikmati keindahan hutan belantara Banjaran Titiwangsa. Harga tiket sehala ialah RM 5.00 sahaja.

Bermula 26 September 2024, Genting Skyway telah dijenamakan semula kepada Genting Gohtong Jaya Skyway selaras dengan lokasinya yang terletak berhampiran dengan bandar Gohtong Jaya. Manakala, Terminal Bas Genting Skyway pula telah dijenamakan semula kepada Genting Gohtong Jaya Terminal.

## Galeri

File:Genting_Highland_Malaysia_(13).JPG|Pemandangan kabin dari stesen bawah
File:Genting_Skyway_Valley.JPG|Pemandangan kabin dari stesen atas
File:Genting Highland Malaysia (10).JPG|Pemandangan kabin dari stesen bawah
File:Aerial tramway support.jpg|Bahagian atas tiang lalu berukuran 45 m
File:Arrival_of_cable_Car_into_Genting_Resort.JPG|Ketibaan kereta kabel ke Resort Hotel.


## Lihat juga
* Kereta kabel Awana Skyway

## Rujukan

## Pautan luar

* Genting Skyway
Genting Monorail

**Genting Monorail** atau "Monorel Genting" menyediakan perkhidmatan kereta api monorel di puncak Genting Highland, Pahang, Malaysia. Monorel ini kelihatan seperti seekor ulat beluncas dan merupakan yang pertama di Malaysia. Ia mula beroperasi pada 1994. Panjangnya 1 km dengan 5 gondola.

## Rujukan
Faedah

**Faedah** ialah suatu yuran, dibayar pada modal dipinjam. Aset dipinjam termasuk wang, saham, barangan pengguna melalui sewa beli, aset utama seperti pesawat, dan juga kilang-kilang keseluruhannya dalam aturan sewa kewangan.  Kaedahnya dikira pada nilai aset-aset dalam cara yang sama dengan wang. Faedah boleh difikirkan sebagai "sewa pada wang". Contohnya, jika anda ingin meminjam wang dari bank, ada sesetengah kadar yang anda harus bayar menurut berapa banyak anda ingin diberikan pinjaman. 

Yurannya adalah pampasan kepada pemberi pinjaman untuk yang sebelum ini pelaburan berguna yang lain yang mungkin telah dilakukan dengan wang dipinjam. Daripada pemberi pinjaman menggunakan aset secara terus, mereka diberikan terdahulunya kepada peminjam. Peminjam kemudian menikmati manfaat menggunakan aset lebih awal daripada usaha yang diperlukan untuk mendapatkan mereka, sementara pemberi pinjaman menikmati kemanfaatan yuran dibayar oleh peminjam untuk keistimewaaan itu. Jumlah yang dipinjam, atau nilai aset yang dipinjam, digelar wang pokok. Nilai wang pokok ini dipegang oleh peminjam pada kredit. Kadar oleh itu adalah harga kredit, bukan harga wang seperti yang ia secara umum - dan secara tersilap - dianggap. Peratusan wang pokok yang dibayar sebagai suatu yuran (kadarnya), ke atas suatu tempoh masa, digelar **kadar faedah**.
Tukul dan sabit

**Tukul dan sabit** dikenali sebagai simbol komunis dan selalu digunakan pada parti-parti komunis. Ia bercirikan tukul yang bertindih dengan sabit atau sebaliknya, kedua-dua alat ini melambangkan golongan pekerja industri dan petani; Menyatukan mereka bersama-sama dalam satu simbol yang melambangkan perpaduan antara perindustrian dan golongan petani.

Pada masa Revolusi Bolshevik tahun 1917 di Rusia simbol tersebut sudah digunakan, namun belum dirasmikan sebagai lambang parti. Baru kemudian pada tahun 1922, ketika Tentera Merah menggunakan tanda ini sebagai lambangnya, simbol ini dirasmikan penggunaannya sebagai lambang parti komunis di seluruh dunia. Dalam rantau Nusantara, simbol ini di Indonesia berkait rapat dengan Partai Komunisnya dikenal dengan ungkapan terjemah Jawa ***palu arit***; lambang ini telah diharamkan sejak pembubaran paksa parti tersebut dalam Peristiwa 30 September serta pengharamannya sejak 1966, malah telah diatur dalam Undang Undang No. 27 tahun 1999 dan Ketetapan MPRS (TAP MPRS) Nomor XXV/MPRS/1966.
## Rujukan
Bilis

**Ikan bilis** (Jawi: **ايکن بيليس**) merupakan ahli keluarga (**Engraulidae**) bagi ikan air masin kecil yang lazim. Ikan ikan genera *[[Stolephorus]]* dan  *[[Encrasicholina]]* (bunga air) adalah biasa di Malaysia. Ikan bilis ialah ikan hijau yang kecil dengan pantulan biru berikutan jalur melintang pada badannya. Panjang maksimumnya ialah 23 cm. Muncungnya tumpul dengan gigi yang kecil dan tajam pada kedua-dua rahangnya. Mulutnya lebih besar daripada ikan herring. Makanan utama ikan bilis ialah plankton.

## Penggunaan
Di Malaysia, Indonesia, dan beberapa tempat di Singapura, ikan bilis digunakan untuk membuat pati ikan, sambal, atau digoreng dengan minyak yang banyak serta dihidangkan dengan nasi lemak. Selain itu, kan bilis biasanya digunakan dengan cara yang sama dengan udang kering dalam masakan Malaysia. Rentetan itu, ikan bilis juga digunakan dalam penghasilan budu, melalui proses penapaian, dan juga di Vietnam, ikan bilis adalah ramuan utama sos ikan- nước mắm- sos kebangsaan tidak rasmi Vietnam.

## Rujukan


## Pautan luar
* Malaysian Home Cooking: A Treasury of Authentic Malaysian Recipes<br>By Lee Sook Ching
Ribut Nuri melanda China 2008

**Ribut tropika Nuri** telah membadai pantai Guangdong , selatan China dan Hong Kong pada 10.10  hari Sabtu , 23 Ogos 2008. Seramai 160,000 penduduk terpaksa dipindahkan.  

Ribut itu selaju 90 km sejam . 45,000 di Laut China Selatan diberi amaran supaya kembali ke pantai bagi mengelak bot karam di tengah laut.

Pusat Meteorologi Kebangsaan China melaporkan angin kencang itu menyebabkan 3 orang maut dihempap  papan tanda di sebatang jalan raya.  Operasi Lapangan Terbang Shenzhen digantung buat sementara.
Kepeminatan

**Kepeminatan** atau **kepenggemaran** () merupakan sejenis istilah yang digunakan untuk merujuk kepada sebahagian budaya yang terdiri daripada lingkungan para peminat atau penggemar yang dikategorikan oleh suatu perasaan simpati dan akrab dengan orang lain yang berkongsi minat yang sama. Lingkungan sebegini boleh mengembang dan bertumpu kepada mana-mana bidang dalam minat atau kegiatan kehidupan manusia. Subjek para peminat ini boleh dijelaskan secara kecil lagi, yang bertumpu kepada sesuatu seperti seorang selebriti; ataupun meliputi sebuah hobi, genre atau fesyen tertentu.

Kepeminatan boleh juga digunakan merujuk luas kepada sebuah rangkaian sosial yang berkait rapat dengan kepeminatan orang-orang persendirian yang mana kebanyakan daripada mereka bertindih antara satu sama lain. Meskipun istilah ini kini digunakan untuk merujuk kepada sekumpulan manusia yang  dipersonakan oleh mana-mana subjek, istilah ini memiliki asal-usulnya daripada para individu yang mempunyai semangat menghargai sukan. Oxford English Dictionary mengenal pasti penggunaan istilah *fandom* digunakan sejak tahun 1903 lagi yang mana rujukan-rujukannya yang direkodkan merujuk kepada kepeminatan sukan.

## Kelaziman mengikut subbudaya

### Francais dan siri cereka
Media bercabang dari mekarnya genre cereka sains pada awal 1970-an seperti *[[Star Trek]]* dan *[[The Man from U.N.C.L.E.]]* di mana ia sering bertumpu kepada membincangkan hubungan antara watak-watak dalam media tersebut. Para peminat ini akan terdorong menciptakan produk kreatif seperti karya seni dan cerita rekaan sambil juga menumpu kepada perbincangan kritis mengenai karya-karya ditonton atau dibaca.

### Anime dan manga
Kepeminatan anime dan manga dimulai tahun 1970-an di Jepun. Lingkungan ini juga mulai muncul di Amerika Syarikat hasil percabangan daripada minat terhadap cereka sains di mana manga meliputi genre ini turut dibawa para peminat ke sidang berkenaan. Dorongan sama turut dilakukan mendorong mempopularkan anime di negara Barat tersebut sebelum media sebegini mula diberikan pelesenan untuk disiarkan di TV sana di mana peminat yang ingin menonton anime lain akan mengedarkan salinan filem anime disarikatakan sendiri untuk dikongsi dengan sesama rakan seminat.

### Subbudaya lain
''Furry'' merujuk pada kepeminatan terhadap watak haiwan antropomorfik fiktif dengan keperibadian dan sifat manusia. Konsep ini mula digambarkan pada tahun 1980-an ketika sebuah gambar karakter dari *Albedo Anthropomorphics* karya Steve Allaci menuai pembicaraan mengenai karakter antropomorfik dalam novel fiksi ilmiah, yang pada akhirnya menciptakan kelompok diskusi yang bertemu di konvensi cereka sains dan komik.

## Lihat juga

* Anime music video atau video muzik anime
* Fiksyen peminat 
* Fanon (cereka) 
* Otaku 
* Songvid 


## Rujukan

* Scott Thorne, Gordon C. Bruner, *Qualitative Market Research: An International Journal*, 2006, Jilid: 9, Isu: 1, Dalam-talian

## Pautan luar
* "Who owns fandom?"  - Salon.com 
* "Rank and Phile"  
* "Gaming's Fringe Cults"
Ekosistem

**Ekosistem** merupakan interaksi atau hubung kait antara benda hidup dengan benda bukan hidup dalam alam semula jadi.

## Terminologi dan konsep
Terminologi eksosistem (*ecosystem*) dikatakan digunakan oleh Roy Clapham pada tahun 1930 untuk menerangkan komponen-komponen fizikal dan biologi alam sekitar yang berhubung kait antara satu sama lain sebagai satu unit. Arthur Tansely, seorang ahli ekologi kemudian memberi definisi yang lebih mendalam tentang ekosistem, "Seluruh sistem termasuk organisma kompleks dan faktor-faktor fizikal merupakan alam sekitar".  

Konsep ekosistem merujuk kepada interaksi hidupan dengan unsur-unsur yang merupakan asas kepada alam dalam hubungan yang saling berkait rapat. Eugene Odum, salah seorang pengasas pengajian ekologi sains berpendapat, "Mana-mana unit atau organisma dalam komuniti yang berinteraksi dalam alam fizkal akan menghasilkan satu kitaran tenaga yang jelas menerangkan struktur tropik (*trophic structure*), biodiversiti dan kitaran hidupan". 

Ekosistem boleh dikaji dan dibahagikan kepada skop yang luas serta menerangkan situasi hubung kait antara hidupan dengan alam semula jadi.

## Contoh eksosistem

*Ekosistem akuatik
*Ketubu karang
*Gurun

*Eksosistem manusia
*Ekosistem laut
*Hutan tropika

*Savanna
*Taiga
*Tundra

## Rujukan
W

**W** ialah huruf Rumi moden yang ke-23, bernama ***double-u*** ().
 
## Sejarah
Bentuk terawal huruf W merupakan huruf V berganda yang dipakai pada abad ke-7 oleh para penulis bahasa Inggeris Lama yang terawal sekali; dari dwihuruf "uu" inilah timbul nama "*double U*". Dwihuruf ini tidak begitu laris dipakai kerana bunyinya ketika itu lebih banyak ditandai huruf *[[rune]]* wynn (), namun huruf W semakin laris selepas Penaklukan Norman, dan menjelang tahun 1300 huruf W mengganti huruf wynn dalam kegunaan biasa. Bentuk-bentuk lain huruf ini termasuklah sepasang huruf V yang bertindih cabangnya di tengah; dan satu bentuk kursif yang ditemui dalam tulisan bahasa Inggeris dan Jerman abad ke-19 yang berupa huruf "n" yang cabang kanannya melengkung menjadi bentuk "v" kursif (bandingkan dengan bentuk ).

## Kegunaan
Cuma ada lima bahasa Eropah moden utama yang memakai huruf W dalam kata-kata jatinya, iaitu bahasa Inggeris, bahasa Jerman, bahasa Poland, bahasa Belanda, dan bahasa Wales. Dalam bahasa Inggeris bunyinya , dalam bahasa Jerman dan Poland bunyinya  (bahasa Poland memakai huruf Ł bagi ), sementara dalam bahasa Belanda bunyinya . Bahasa Wales pula memakai huruf W untuk menandakan bunyi vokal dan konsonan. Bahasa Inggeris juga mengandungi sebilangan kata-kata bermula dengan *w* senyap sebelum *r* yang disebut (dalam sesetengah loghat), yang diwarisi dari Bahasa Anglo-Saxon yang mana bunyi *w* disebuy: *wreak, wrap, wreck, wrench, wroth, wrinkle,* dan sebagainya.

Dalam IPA,  menandakan malaran tak geser labial-velar bersuara, iaitu seperti "w" dalam perkataan "**w**ayang."

## Kod-kod pengkomputeran

## Rujukan

## Lihat juga

*U
*Ў
*V
*Wh (dwihuruf)
*Wynn
*Ⱳ
Southern Bank

**Southern Bank** merupakan sebuah bank yang di Malaysia dan peminjam kesembilan terbesar semasa menjadi salah satu dari sepuluh bank tunjang di Malaysia.

Pada tahun 2006 bank ini dibeli oleh Bumiputra-Commerce Holdings (BCHB). BCHB bercadang menyahsenaraikan bank ini dari senarai awam beserta dengan Bumiputra-Commerce dan CIMB (bahagian bank pelaburan). Oleh itu ketiga-tiga bank ini digabungkan sebagai sebuah bank sejagat dan dinamakan semula sebagai CIMB Bank.

Sebelum itu, bank ini turut dimiliki oleh OCBC Bank Singapura dengan pegangan sebanyak 3.3 %. Temasek Holdings memegang bank Malaysia ini secara langsung sebanyak 4.36 %, manakala gabungan unit lain di dalam kumpulan Temasek memiliki 3.22 %.

## Pautan luar
*Laman web Southern Bank
Pengiran Omar bin Syaifuddin

**Pengiran Omar bin Syaifuddin** adalah pengawai tadbir yang amat berjasa kepada penduduk Sipitang. Ada beberapa sekolah dan juga sebuah kampung yang mempunyai namanya:
* Kampung Pengiran 
* SMK Pengiran Omar
* SMK Pengiran Omar 2

## Cara beliau menjadi pengawai tadbir
Beliau lahir pada tahun 1850 di Brunei. Sebelum negara merdeka dia telah menjadi seorang ahli perniagaan dan juga ahli pelayaran.
Selepas Merdeka, dia telah dilantik sebagai pegawai tadbir Sipitang. Dia juga dikatakan sebagai pengasas suatu parti politik di Sabah.

## Sumber
Pulau Lima, Terengganu

**Pulau Lima** merupakan sebuah pulau di Daerah Kuala Nerus, Terengganu, Malaysia yang menjadi daya tarikan kepada pelancong sebagai tempat menyelam yang menarik.

Terdapat beberapa kawasan selaman di sekeliling pulau Lima, yang palig menarik merupakan "Timbunan Besar". Ia merupakan timbunan besar sekitar 80 meter dari hujung utara pulau; yang dianggap tapak selaman terbaik di Kepulauan Redang. Pembentukan batu menjunam sedalam sekitar 30 meter dan arus kuat di situ mengundang ikan laut dalam yang lebih besar. 

## Pautan keluar
* http://www.asiadivesite.com/malaysia-dive-sites/redang/pulau-lima.php
Kepulauan Redang

**Kepulauan Redang** merupakan satu gugusan pulau-pulau kecil yang terdiri dari 9 buah pulau. Antara pulau-pulau yang membentuk Kepulauan Redang adalah Pulau Lima, Pulau Paku Besar, Pulau Paku Kecil, Pulau Kerengga Besar, Pulau Kerengga Kecil, Pulau Ekor Tebu, Pulau Ling, Pulau Pinang dan Pulau Redang. Bagaimanapun, hanya Pulau Redang dan Pulau Pinang saja mempunyai penduduk.
Peristiwa Kampung Rawa

**Peristiwa Kampung Rawa 1998** merujuk kepada sengketa kecil antara orang Melayu mamak dan  India hindu di Kampung Rawa, Jelutong, Pulau Pinang,Malaysia.  Ramai penduduk kawasan ini terdiri daripada penduduk Melayu, India dan Cina.

## Punca rasa marah
Tanah-tanah milik Melayu semakin berkurang di situ kerana dijual pada harga yang tinggi. Kedudukannya yang terletak di tepi jalan , berhampiran dengan Jelutong dan Gelugor menyebabkan nilai tanah semakin tinggi. 

Puncanya di[katakan berpunca dari pembinaan kuil Hindu dan masjid sebelah-menyebelah di situ, kira-kira 20 meter sahaja . Rasa tidak puas hati wujud sejak sekian lama kerana suasana bising mengganggu di antara satu sama lain yang menyukarkan mereka untuk bersembahyang. Loceng kuil dibunyikan setiap subuh dan waktu sembahyang. Penganut Hindu juga mendakwa masjid itu juga bising kerana bunyi azan 5 kali sehari dan majlis ceramah agama. Runtuhnya Masjid Babri di Gujerat ,India  turut menyebabkan rasa tidak puas hati.Tidak ada kena mengena dengan pemelukan mualaf ke agama islam kemudian apabila bercerai ingin kembali ke agama asal mereka semula.

## Kemuncak
Pada 27 Mac 1998 bukan May 13 1996 ketegangan memuncak selepas sembahyang Jumaat setelah ada yang saling membaling batu. Kira-kira 1500 - 2000 orang Islam berkumpul untuk sembahyang Jumaat. Ada saksi yang menyatakan jumlahnya mencapai 5000 orang termasuk [India Muslim[[ dari [Kedah, Kelantan dan Perak.Masjid Kampung Rawa itu hanya menampung 200 orang sahaja. Kira-kira 200-300 penganut Hindu berkawal di kuil mereka. Tidak ada sebarang pertumpahan darah , kecederaan atau kematian . Polis FRU telah melepaskan gas pemedih mata setelah 4 orang cedera.

Beberapa hari kemudian , sebuah kuil di tengah-tengah bandar Georgetown telah dibaling dengan bom petrol oleh seorang penunggang motosikal.  Api tersebut berjaya dipadamkan oleh seorang petugas kuil bernama Krishnan .

Polis telah menahan 185 orang dan  dibebaskan setelah disoal siasat. 25 orang lagi  ditahan reman untuk siasatan lanjut. Ketua Polis Pulau Pinang ketika itu ialah Datuk Abdul Hamid Mustapha.

## Jalan penyelesaian
Selaku penduduk Pulau Pinang , Timbalan Perdana Menteri Malaysia ketika itu  Datuk Seri Anwar Ibrahim telah turun padang dan mendamaikan kedua-dua AJK masjid dan AJK kuil supaya berunding dan mencari jalan persefahaman. Berikutan itu ketegangan berjaya dikendurkan kerana tidak menyangka Timbalan Perdana Menteri prihatin terhadap permasalahan mereka. Sehingga kini tidak diketahui butir-butir perbincangan tersebut. 

Tan Sri Koh Tsu Koon selaku Ketua Menteri Pulau Pinang turut mendamaikan kumpulan-kumpulan terbabit.

## Lihat juga
* Peristiwa Kampung Medan

## Rujukan
* Majalah Tamadun 1998
Penny

**Penny** ialah suatu subunit mata wang. Ia lazimnya unit terkecil dalam mata wang yang dibahagikan ini. Ia merupakan kesinambungan daripada unit denarius yang diteruskan dari zaman Rom Purba semasa zaman pemerintahan Charlemagne ke atas banyak kawasan Eropah ketika itu.

Nama unit ini turunan bahasa Inggeris Kuno  pertama kalinya dalam suatu manuskrip bahasa Scots tahun 1394, Ada banyak teori berpincang mengenai asal-usul *peni* ini, sama ada dari **panding* dalam bahasa Frank Hilir turunan Bahasa Jerman Hulu Kuno  "gadaian" (*pawn*, sebagai tanda perjanjian membayar pinjaman harta), **panning* "kuali" (*frying pan*) ataupun turunan **ponding* serapan bahasa Latin . Ada juga usulan yang menyatakan bahawa ia serapan bahasa Punic *pane* atau *pene* "muka" yakni merujuk kepada wajah dewi Tanit yang menghiasi semua kepingan wang di Carthage.

## Kegunaan
### Di United Kingdom
**Penny sterling** adalah suatu subbahagian pada Paun Sterling, matawang untuk United Kingdom.  Ia kini adalah  pada satu pound, tetapi secara sejarah adalah  pada satu pound dalam penny sterling lama. Ia dahulunya mmepunyai dua subunit lebih kecil iaitu farthing (¼d) dan half penny: 1 penny bersamaan dengan 4 farthing atau 2 *half-penny*; kedua-dua unit kecil ini dimansuhkan pada 1971 melalui langkah desimalisasi mata wang pound.

Saham-saham sering didagang menggunakan penny daripada pound dan bursa saham sering mengguna GBX untuk mengindikasikan bahawa ini adalah kesnya untuk saham yang diberi daripada menggunakan tanda mata wang GBP ISO 4217 untuk pound sterling.

### Di Amerika Syarikat

"Penny" ialah nama tidak rasmi untuk **[[sen]] Amerika Syarikat** (, simbol: **¢**) iaitu subunit kecil dolar Amerika Syarikat. 1 dolar dibahagikan kepada 100 sen atau 100 *penny* duit ini.

Inflasi yang beransur-ansur sejak abad ke-19 menjadikan nilai kepingan ini sudah tidak setara harga zink yang menjadi bahan mentah menghasilkan kepingan ini; sebanyak USD2.06 dibelanjakan untuk menghasilkan sekeping 1¢ selewat tahun 2018. Ia juga tidak digemari kerana beberapa masalah lain yang ditimbulkan seperti:

* keadaan ia yang tidak dapat diterima kemudahan wang biasa seperti mesin layan diri atau balai tol,
* risiko bahaya kepada haiwan atau anak-anak yang tertelan secara tidak sengaja,
* cara perlombongan logam zink yang membahayakan kesihatan manusia dan mengancam alam sekitar.

Banyak langkah percubaan yang dilakukan untuk mendesak Pemerintah Amerika Syarikat memansuhkan penggunaan kepingan 1¢, namun ia ada mendapat tentangan daripada satu-satunya pembekal zink mentah negara tersebut yang melobi menentang penolakan sedemikian.

## Nota


## Lhat juga
* Pfennig
* Sen

## Rujukan
Monorel Putrajaya

**Monorel Putrajaya** atau **Putrajaya Monorail** merupakan sebuah rangkaian monorel di Putrajaya yang telah ditangguhkan. 

## Sejarah
Pada asalnya Putrajaya dirancangkan untuk mempunyai sebuah sistem aliran ringan, malah terowong untuk sistem ini telah dijalankan, tetapi selepas rancangan ditukar, rancangan monorel terpilih. Monorel ini dicadangkan mempunyai dua aliran - satu sepanjang 12 km dengan 17 buah stesen, satu lagi sepanjang 6 km dengan 6 buah stesen.  Pembinaan ini terhenti pada tahun 2004, dan mungkin akan diteruskan selagi bandar ini bertambah bilangan penduduk.  Monorel ini akan termasuk Jambatan Gantung Monorel, kini masih belum siap, dan Jambatan Putra. Jambatan ini akan bersambung dengan stesen ERL Cyberjaya/Putrajaya. Kos projek ini adalah sebanyak RM400 juta.

Pada 2016, MMC Corporation Berhad (MMC) menghantar usul kepada Majlis Ekonomi (EC) untuk menghidupkan semula projek. Suruhanjaya Pengangkutan Awam Darat dijangka menjalankan kajian kebolehlaksanaan bagi perkhidmatan monorel dan trem untuk kedua-dua Putrajaya dan Cyberjaya. Pada Oktober 2020, kerajaan mengumumkan bahawa mereka telah membuka permintaan proses cadangan untuk menyiapkan projek itu dalam tempoh tiga bulan. 

## Galeri imej

Fail:Putrajayamonorail001.jpg|Eskalator stesen monorel Putrajaya Sentral
Fail:Putrajayamonorail002.jpg|Stesen monorel Putrajaya Sentral
Fail:Putrajayamonorail003.jpg|Jambatan Gantung Monorel
Fail:Putrajayamonorail004.jpg|Terowong monorel
Fail:Putrajayamonorail005.jpg|Papan tanda monorel di Jambatan Putra


## Lihat juga
* Monorel di Malaysia

## Rujukan

## Pautan luar
*Structurae
Medulla (nyahkekaburan)

**Medulla** boleh merujuk kepada:

* Medúlla, sebuah album Björk, seorang penyanyi dari Iceland.
* Sumsum
Jambatan Putra

**Jambatan Putra** merupakan jambatan utama di Putrajaya, Malaysia. Jambatan ini mirip dengan Jambatan Khaju di Esfahan, Iran. Sepanjang 435 meter, jambatan ini menyambungkan Presint Kerajaan dengan Presint Pembangunan Campur dan menghubungkan Dataran Putra dengan jalan raya.

Aras atas jambatan ini membentukkan sebahagian daripada jalan raya. Jambatan besar tiga lapis ini menyediakan laluan untuk kenderaan, monorel, dan pejalan kaki. Disamping menghubungkan Presint 1 dan Presint 2 di Pulau Utama, ia telah direka untuk menjadi ciri istimewa Putrajaya. Jeti bersebelahan jambatan ini juga menempatkan restoran mewah di dalam kawasan tiang sokongannya.

## Pautan luar
Dataran Putra

**Dataran Putra** merupakan sebuah dataran kota terletak di seberang Perdana Putra, di Putrajaya, Malaysia, yang merupakan kompleks pejabat Perdana Menteri. Dataran ini digunakan untuk sambuatan seperti Hari Kemerdekaan Malaysia. Masjid Putra juga terletak di sebelah dataran ini.

## Lihat juga
* Dataran Merdeka, Kuala Lumpur
Diplomasi

**Diplomasi** ialah seni dan amalan mengendalikan rundingan di antara wakil kumpulan-kumpulan atau negara-negara. Istilah ini sering merujuk kepada amalan diplomasi antarabangsa, iaitu pengendalian perhubungan antara negara mahupun organisasi melalui rundingan di antara para diplomat profesional berkenaan isu-isu seperti perdamaian, perdagangan, peperangan, ekonomi dan budaya. Perjanjian-perjanjian antarabangsa selalunya dirundingkan oleh para diplomat sebelum dipersetujui oleh pembesar-pembesar negara. 

Istilah diplomasi berasal daripada perkataan Greek *diploma* (yang bermaksud *dilipat dua*). Sewaktu zaman Yunani Purba, sebuah diploma ialah sijil yang menyatakan tamatnya pengajian dan lazimnya dilipat dua. Ketika empayar Rom purba pula, kata diploma digunakan untuk menerangkan dokumen rasmi perjalanan seperti pasport dan juga pelepasan untuk menggunakan jalan-jalan empayar, yang dicop ke atas dua buah piring logam. Kemudiannya, pengertiannya diluaskan untuk meliputi dokumen rasmi lain termasuk perjanjian-perjanjian dengan puak-puak asing. Sekitar 1700-an, orang-orang Perancis memanggil badan yang dianggotai pegawai-pegawai yang dihantar sebagai perwakilan di negara-negara asing sebagai *le corps diplomatique*. Istilah ini seterusnya diperkenalkan ke dalam bahasa Inggeris oleh Edward Burke pada tahun 1796 berdasarkan perkataan Perancis *diplomatie*.

## Lihat juga

* Analisis luar negeri
* Apocrisiarius
* Dasar luar negeri
* Diplomasi awam
* Diplomasi disertai kekerasan
* Diplomasi Facebook
* Diplomasi ekonomi
* Diplomasi koboi
* Diplomasi Ping Pong
* Diplomasi pencegahan
* Diplomasi transformasi
* Diplomasi Trek II

* Diplomasi ulang-alik
* Diplomasi warga
* Doktrin dasar luar negeri
* Flipisme
* Hubungan antarabangsa
* Kecekapan antara budaya
* Langkah membina keyakinan
* Menteri luar negeri
* Misi diplomatik
* Multilateralisme
* Nuncio

* Pangkat diplomatik
* Paradiplomasi
* Pasport diplomatik
* Pengalahan
* Penjaga keamanan
* Perdamaian
* Perjanjian perdamaian
* Protokol
* Proxenos
* Undang-undang antarabangsa
* Undang-undang diplomatik

## Pautan luar

* The United Nations
* U.S. Dept. of State Foreign Affairs Handbook - Using Diplomatic Notes 
* American diplomats describe their careers in Frontline Diplomacy: The Foreign Affairs Oral History Collection of the Association for Diplomatic Studies and Training, a site at the Library of Congress.
* DiploFoundation A non-profit organisation specialized in online diplomatic training, research in  international relations, diplomacy and internet governance
Filem Malaysia (majalah)

Majalah **Filem Malaysia** merupakan sebuah majalah berbahasa Melayu yang pernah diterbitkan di Malaysia. Ia diterbitkan secara bulanan, tetapi kini tidak lagi diterbitkan.

## Lihat juga

## Pautan luar
*
The Tragic Treasury: Songs from A Series of Unfortunate Events

***The Tragic Treasury: Songs from A Series of Unfortunate Events*** adalah sebuah keluaran kedua oleh kumpulan muzik Stephin Merritt The Gothic Archies.

## Senarai

*Semua dikarangkan oleh Stephin Merritt*
#"Scream and Run Away" – 2:25  
#"In the Reptile Room" – 2:14 
#"The World Is a Very Scary Place" – 2:25
#"Dreary, Dreary" – 2:41
#"When You Play the Violin" – 3:53
#"This Abyss" – 3:06
#"Crows" – 2:41
#"Smile! No One Cares How You Feel" – 1:51
#"Freakshow" – 2:56
#"How Do You Slow This Thing Down?" – 3:11
#"A Million Mushrooms" – 1:58
#"Things Are Not What They Appear" – 3:46
#"Shipwrecked" – 2:37 
#"Walking My Gargoyle" – 2:38
#"We Are the Gothic Archies" – 2:56

## Orang

; The Gothic Archies:

* Stephin Merritt

; Dengan:

* Lemony Snicket / Daniel Handler – akordion
* John Woo – sitar elektrik

## Pautan luar

*''The Tragic Treasury''  di Nonesuch Records
*''The Tragic Treasury''  di LemonySnicket.com
*"Smile! No One Cares How You Feel" yang performed live on WAGA's morning TV news show.
*Interview between Stephin Merritt and Lemony Snicket, discussing the album.
Lemony Snicket's A Series of Unfortunate Events (permainan video)

***Lemony Snicket's A Series of Unfortunate Events*** adalah sebuah permainan video berdasarkan siri buku Lemony Snicket dan filem itu. Permainan ini utamanya berdasarkan filem itu yang juga berdasarkan kisah tiga buku pertama bagi siri (*[[The Bad Beginning]]*, *[[The Reptile Room]]* dan *[[The Wide Window]]*).
Tamadun Mu

**Tamadun Mu**, atau **La Mu Raya** atau **Lemuria**, merupakan sebuah dongeng berkenaan sebuah benua besar yang hilang di Lautan Pasifik. Ia dipanggil Tamadun Mu kerana bahasa bangsa ini terlalu banyak penggunaan bunyi "me" atau "mu" di setiap permulaan bicara, seperti *muangen* ("makan") dan *muatai* ("mati"). Nama Mu digunakan pertama kali oleh James Churchward dalam bukunya "The Lost Continent of Mu Motherland of Man" pada 1926. Ia merupakan dongeng sebagaimana dongengan tentang benua Atlantis dan benua Lemuria di India.

## Kajian sarjana Barat
Menurut kajian Augustus Le Plongeon, kewujudan tamadun ini dicerita secara dongengan dalam tulisan kaum Maya di Yucatan, Mexico. Telah dikesan sejarah tamadunnya lebih lama dari Tamadun Yunani, Tamadun Mesir, Tamadun China dan lain lain.

## Penemuan
Penemuan binaan susunan batu bawah laut seakan-akan tangga dan tersusun baik (walaupun disanggah ilmuan arkeologi yang lain kononnya kebetulan kerana pergerakan kerak bumi. Serta penemuan ukiran tulisan simbolik oleh saintis Jepun di binaan yang tenggelam atau dikenali sebagai Yonaguni oleh dongengan Jepun. Selain itu terdapat juga misteri pembinaan patung-patung menyerupai kepala besar beribu-ribu tan di pulau Easter.

Binaan susunan batu besar kononnya bangunan juga dikaitkan dengan bentuk penyu raksasa dongengan dari Bali, Jawa tentang [Bedawang http://id.wikipedia.org/wiki/Bedawang_Nala] berlakunya tanda-tanda awal gempa bumi besar. Dililiti sistem Pengangkutan seakan ular atau sistem kereta api yang melingkari meliputi bangunan berbentuk penyu raksasa itu.

## Halangan kajian

Malangnya walau pelbagai bukti bergambar, bahasa dan kaitan dengan pelbagai dongeng purba dari pelbagai bangsa di sekitar persisiran pantai-pantai di sekitar lautan Pasifik, namun begitu, ada pihak-pihak tertetu telah dengan sengaja menafikan semua bukti-bukti tersebut dan terus mengabaikan semuanya kerana mempertahankan teori tanpa asas yang sedia dipercayai demi kepentingan-kepentingan pihak-pihak tertentu. Maka semua binaan-binaan tinggalan yang tidak dapat disembunyikan seperti patung Easter di Pulau Easter ditinggalkan menjadi misteri tanpa diselesaikan sehingga menjadi dongeng-dongeng bersama bukti kewujudan.

Selain itu, demi kepentingan pelancongan dan patriotisme, ada juga penokoktambahan dilakukan dan menjejaskan kesahihan bukti-bukti yang ada. Selain itu, pada 5 April 1998, Sebuah gempa bumi besar ( 7.7 pada skala Richter) menghentam kawasan tersebut lantas menyukarkan baik pulih dan pemeliharaan kawasan tersebut. Ada kemungkinan bahawa perubahan struktur yang besar berlaku sehingga merosakkan binaan atau tulisan ukiran purba yang unik boleh berlaku.

## Rujukan
 
http://www.morien-institute.org/yonaguni.htmlhttp://www.morien-institute.org/yonaguni.html

http://www.world-mysteries.com/yonaguni_map1.gifhttp://www.world-mysteries.com/yonaguni_map1.gif

http://www.world-mysteries.com/mpl_Yonaguni.htmhttp://www.world-mysteries.com/mpl_Yonaguni.htm

http://www.youtube.com/watch?v=DgFCq14oWGAhttp://www.youtube.com/watch?v=DgFCq14oWGA
Googol

**Googol** ialah suatu nombor yang bersamaan dengan 10100 (sepuluh kuasa seratus) atau 10102 (sepuluh kuasa sepuluh kuasa dua). Dalam kata lain, satu googol ialah angka satu diikuti dengan seratus angka kosong: **10,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000,​000**. Secara sistematik, satu googol bersamaan dengan **10 duotrigintilion**.

Istilah ini dicetuskan pada tahun 1938 oleh Milton Sirotta, yang ketika itu berumur 9 tahun. Beliau merupakan anak saudara Edward Kasner, seorang ahli matematik Amerika. Kasner kemudiannya melanjutkan istilah itu kepada googolpleks, iaitu sebuah nombor yang lebih besar yang mempunyai nilai 10googol atau bersamaan dengan 1010100, atau angka satu diikuti dengan sebanyak satu googol angka kosong.

Nama enjin carian, Google, diilhamkan daripada istilah ini. Ibu pejabat Google, Inc. pula diberi nama Googleplex, berdasarkan googolpleks.

## Rujukan



## Pautan luar

* Keterangan di Wolfram MathWorld
Variapop

**Majalah Variapop** merupakan sebuah majalah berbahasa Melayu yang diterbitkan di Malaysia. Ia diterbitkan secara bulanan.

## Lihat juga

## Pautan luar
* EJA cetus sejarah FFM
Pengaturcaraan kefungsian

**Pengaturcaraan kefungsian** ialah sebuah paradigma pengaturcaraan yang berpusatkan konsep fungsi. Contoh bahasa pengaturcaraan yang mengetengahkan paradigma ini ialah LISP, ML, dan Haskell.

## Lihat juga

* Senarai di :Kategori:Bahasa pengaturcaraan kefungsian
R. Jaafar

Raja **Jaafar bin** Raja **Aris** atau lebih dikenali sebagi **R. Jaafar** (1932 – 14 September 1996) merupakan seorang pelawak yang terkenal era 1970-an dan 80-an. Raja Jaafar berasal dari Batu Pahat, Johor memulakan karier seninya sebagai pelakon bangsawan sebelum dikenali ramai memenangi Pertandingan Bakat TV 1975 anjuran RTM bersama rakan baiknya, A. R. Badul di Ipoh, Perak. 

Sebelum berkecimpung dalam bidang seni, beliau berpengalaman menyertai Pasukan Polis Hutan (PPH), malah pernah ditugaskan di Balai Polis Campbell (kini Balai Polis Dang Wangi) dan Balai Polis Simpang Lelong, Georgetown, selain mengikuti operasi di sempadan Malaysia - Thailand di Kedah.

## Kerjaya
Kemudian Allahyarham menyertai beberapa kumpulan bangsawan termasuk Dian Bangsawan, Sentosa Opera dan Bintang Timur, yang kemudian membuka laluannya dalam bidang lakonan televisyen dan filem.

## Filemografi

### Filem

### Telefilem

### Televisyen

## Meninggal dunia
R. Jaafar meninggal dunia di Hospital Universiti, Petaling Jaya pada 14 September 1996 akibat serangan jantung dan penyakit paru-paru berair. Allahyarham menghembuskan nafas terakhirnya di hadapan isterinya, Aishah Abdullah, selepas hampir seminggu dimasukkan ke hospital berkenaan akibat demam dan batuk yang berpanjangan kira-kira dua bulan sebelum kematiannya.

Jenazah R Jaafar kemudian dibawa pulang ke Surau Flet Seri Selangor, Jalan San Peng, Kuala Lumpur untuk disembahyangkan sebelum dikebumikan di Tanah Perkuburan Islam Jalan Kuari, Cheras, Kuala Lumpur.

## Rujukan

## Pautan luar
*